
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA  ZGJERIMI I VARREZAVE PUBLIKE, NË KOMUNËN E FARKËS, QARKU TIRANË

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,  me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga zgjerimi i varrezave publike, në Komunën e Farkës të qarkut të Tiranës.
2. Shpronësimi të bëhet në favor të komunës së Farkës, qarku Tiranë.
 3. Pasuritë në sipërfaqen prej 20400 (njëzet mijë e katërqind) m² tokë arë, pronë private, që shpronësohen, si dhe pronarët që shpronësohen, janë sipas tabelës, bashkëlidhur këtij vendimi dhe pjesë përbërëse e tij.
4. Masa e shpërblimit të pronarëve, pasuritë pronë private të të cilëve shpronësohen, është 50 734 800 (pesëdhjetë milionë e shtatëqind e tridhjetë e katër mijë e tetëqind) lekë. Vlera e përgjithshme e shpronësimit të përballohet nga të ardhurat e komunës së Farkës, planifikuar në buxhetin e vitit 2010.
5. Afati i përfundimit të procedurës së shpronësimit të jetë tre muaj nga data e hyrjes në fuqi të këtij vendimi.
6. Vlera e shpenzimeve procedurale të përballohet nga komuna e Farkës.
7. Afati i përfundimit të punimeve për këtë objekt të jetë në përputhje me afatet e parashikuara nga komuna e Farkës, për realizimin e këtij projekti.
8. Regjistrimi i ri i pasurisë prej  20400 (njëzet mijë e katërqind) m² tokë arë, shpronësuar në favor të komunës së Farkës, të bëhet brenda 30 ditëve nga data e hyrjes në fuqi të këtij vendimi.
9. Ngarkohen Ministria e Brendshme  dhe komuna Farkë e qarkut të Tiranës për zbatimin e këtij vendimi.
Ky vendim hyn në fuqi menjëherë dhe  botohet në Fletoren Zyrtare.

Kryeministri
Sali Berisha

Të dhënat mbi listën emërore të personave dhe pronave që do të shpronësohen për “zgjerimin e varrezave publike”, në komunën e farkës, qarku Tiranë

	Nr
	Emër, mbiemër
	Sip.arë
	Çmimi lekë
	Vlera lekë
	Dokumenti i pronësisë
	Zona kadastrale

	1
	Ruzhdi Palushi
	20400
	2487
	50734800
	Certifikatë pronësie
	334/6

	
	Totali
	
	
	50 734 800
	
	



